MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama taas saadet "Märtrite hääl"!
Jätkame täna sealt, kus eelmises saates pooleli jäime.
Rääkisime eelmine kord Pakistanist
ja seal kehtivast rangest Jumala pilkamise seadusest.
Minuga on vestlusringis Sabih Ul Masi.
Tere tulemast! - Tänan!
Ja Hannu Lahtinen, tere tulemast! - Tänan!
Meil oli eelmine kord huvitav saade,
kus vaatasime ka kahte lühivideot
ühest Pakistani kristlikust abielupaarist.
Nad olid mõistetud süüdi selle Jumala pilkamise seaduse alusel
ja neile oli määratud surmanuhtlus.
Siis aga see tühistati ja nad said vabaks,
mistõttu nad saavad täna elada ühes Euroopa riigis.
Need olid tõeliselt positiivsed videod
ja te võite leida need me eelmisest saatest,
mis on omakorda leitav TV7 arhiivist "Märtrite hääl" nime alt.
Kuid jätkame siis selle sama aruteluga.
Sabih, rääkige veelkord lühidalt,
kust see Jumala pilkamise seadus alguse sai
ja kuidas seda rakendatakse?
1977. a. tuli Pakistanis võimule kindral Muhammad Zia-ul-Haq,
kes oli tõeliselt pühendunud moslem.
Tema kehtestaski selle Jumala pilkamise seaduse,
mis kätkeb endas kahte punkti.
1. Kes iganes pilkab Koraani,
saab eluaegse vanglakaristuse ja samas ka trahvi.
2. Kes iganes pilkab prohvet Muhamedi,
saab surmanuhtluse.
Hetkel on Pakistanis vangis 245 kristlast,
kellest enamus kannatab vangis kümneid aastaid
ja nii kannatavad ka nende pered ja sugulased.
Kui need inimesed aga vangist vabanevad,
ei saa nad enam oma endisesse koju naasta.
Miks nad ei saa jätkata oma normaalse eluga,
kui nad on juba vabastatud ja süüst priid?
Sest seal elavad äärmuslikud moslemid,
kelle väärsüüdistuste tõttu Jumala pilkamise osas
on see inimene üldse vangi sattunud.
Need äärmuslased jälgivad pidevalt selle vangistatu ja tolle pere elu,
mistõttu vangistatu lastelgi on raske käia koolis või elada samas paigas.
Seetõttu peavad nad muudkui kolima ühest kohast teise.
Ja nii pole ka vangist vabastatul muud võimalust,
kui asuda elama välismaale.
Kuhu Pakistani kristlased on põgenenud?
Taisse, Indoneesiasse, Malaisiasse, Nepali ja Singapuri.
- Ehk siis päris paljudesse maadesse. - Just nii.
90'ndatel aastatel elas Pakistanis u 5000 kristlast.
Osad neist on jäänud kodumaale, osad läinud välismaale.
Neid on läinud ka Vietnami ja Kambodžasse.
Tunnen isiklikult üht peret, kes on läinud Kambodžasse.
Ehk siis vangist vabanenud lähevad, kuhu iganes,
aga mitte tagasi oma kodumaale.
Hannu, Märtrite Hääl on aidanud paljusid Pakistani kristlasi,
kes on põgenenud Taisse.
Oled isegi külastanud seda kinnipidamiskeskust,
kuhu need kristlased on viidud.
Milline kogemus see oli?
See oli vaieldamatult šokeeriv kogemus.
Mu silmad avanesid kõige selle valu ja vaeva suhtes,
mida elu eest põgenenud kristlased Tais kogevad.
Olin osa grupist, kes viis neile vanglasse teed ja süüa.
Nähes neid pagulasi oranžides rüüdes tulemas...
Saime neile vaid distantsilt paberi peal küsimusi esitada,
millele nad siis vastasid.
Igaühe rinnal oli telefoninumber,
mistõttu, kui nad oleks sealt põgenenud,
oleks nad ka kohe kätte saadud.
Ma lausa nutsin, kui nägin seda kohutavat seisu seal.
Mõtlen ühele 11-aastasele poisile,
keda kohtasin, kui paljusid pakistanlaste kodusid külastasin.
Viisime neile Märtrite Hääle poolt toiduabi ja muud hädaabi.
Küsisin poisilt, kuidas ta isal läheb?
Ta vastas, et ta isa oli ka seal pagulaste kinnipidamiskohas
ega pidanud enam vastu.
Paljud neist on paigutatud väikestesse kongidesse,
kus inimesed ei mahu korraga magamagi.
Nii peavad osad püsti seisma, kui teised magavad,
sest seal lihtsalt pole ruumi.
Nii suri ka selle poisi isa sinna kongi lihtsalt ära.
Et siis paljud vangid surevadki seal? - Just. Nii nagu ka selle poisi isa.
Oleme saatnud abi
ka Taisse põgenenud kristlastest peredele.
Räägi, milline see abi on olnud?
Kuna neil pole Tais pagulase staatust,
siis oleme aidanud neid elamispinna rendiga
ja toidu- ning ravimite abiga.
Ühtlasi palju muudki abi.
Ühtlasi peame ühendust nende peredega
ja palvetame nende eest.
Samas ootavad nad võimalust pääseda mõnele teisele maale.
Aitame näiteks ühte peret,
kes on saanud Pakistanis oma usu tõttu haavata
ja on liikumisvõimetud.
Nii ootame võimalust,
et see pere pääseks sealt teisele maale.
Mõned aastad tagasi aitasime ühte väikest Estrit.
Mäletad veel teda?
Muidugi mäletan. Tõeliselt armas tüdruk.
Ta südames oli auk ja ta oli tõeliselt nõrk ning haige,
mistõttu seni, kuni nad Tais elasid, püüti teda ka aidata.
Tänaseks aga elab nende pere ühes teises riigis
ja oleme saanud neilt ka toredaid pilte selle kohta,
kuidas Ester on saanud abi ja saanud terveks.
Nii et häid uudiseid on ka.
Sabih, Pakistanis on suureks probleemiks ka see,
et seal röövitakse noori neide, sundides neid islamiusku pöörduma.
Rääkige sellest palun lähemalt.
See on Pakistanis tõesti suureks probleemiks.
Jälgides igapäevaselt Youtube'st Pakistani tuntud telekanaleid,
siis seal räägitakse,
et moslemid röövivad tüdrukuid isegi nende kodudest,
kui vanemaid pole kodus.
Need tüdrukud on 12-17-aastased.
Nende röövijad aga on 44-aastased.
Isegi 45-aastased, abielus mehed.
Ja isegi, et vanemad teavitavad sellest politseid,
siis politsei, ametnikud ja kohtunikud on kõik moslemid.
Üks tuntud juhtum Pakistanis jõudis ka välismaa uudistesse
ja see puudutas üht Hazu-nimelist tüdrukut.
Tal oli 44-aastane naabrimees, kes oli neil ka kordi külas käinud.
See tüdruk oli 12-aastane, kui nad väitsid, et neil tekkis armusuhe
Täna on see tüdruk 14-aastane ehk siis sellest on 2 aastat möödas.
Asi jõudis kohtusse
ja ma ei suuda mõista, kui pime küll kohtunik sai olla,
et uskus, kui tüdruk ütles, et ta on 18-aastane
ja pöördunud islamiusku.
Ja et imaam oli pannud nad paari.
Kõige selle peale otsustati,
et tüdruk peab minema moslemite turvakodusse.
Seal aga tehakse neile korralikku ajupesu.
Neile õpetatakse Koraani jne.,
mis jätab kohtusse minnes hea mulje.
Ühtlasi usub kohtunik, et 13-aastane ongi 18-aastane.
Kui aga uurida lapse DNA'd, siis kuna arstid on ka moslemid,
annavad nad selle kohta valetunnistusi.
Kohtunikud peaksid küll uskuma
riigi andmebaasis olevaid isikuandmeid,
mis ütlevad, et tüdruk on 13-aastane.
Isegi kirik tunnistab, et tüdruk pole 18-aastane
ja koolist saadud tunnistus ütleb, et ta pole 18-aastane.
Ja ometi otsustas see Lõuna-Pakistani kohtunik,
et see tüdruk on 18-aastane.
Nii on see tüdruk täna seal moslemite turvakodus,
samas kui see mees on õnneks vangi pandud.
Kuid ta ootab tüdruku 18-aastaseks saamist,
et ta saaks ta enda juurde võtta.
Selliseid juhtumeid on kindlasti palju?
Hetkel on neid olnud tuhat.
Sama toimub ka hindu tüdrukutega.
Kristlaseks saanud hindu tüdrukuid röövitakse samuti.
Moslemitest alaealisi tüdrukuid ei saa röövida,
kuna nad teavad, et nende eest makstakse kätte.
Kuid vähemustega seda tehakse. - Just.
Sest nad on vaesed
ega saa asja ka kohtusse anda, kuna see maksab.
Ühtlsi tuleks politseile anda altkäemaksu.
Nii jäävadki need asjad mitmeks aastaks ootele,
mis on tänapäeva Pakistanis suureks probleemiks.
Hannu, mida Märtrite Hääl Pakistani kristlaste aitamiseks teeb?
Kui mõelda kõigele, mis Pakistanis toimub,
siis see on üks raskemaid maid maailmas,
kus olla Kristuse järgja.
Seal on tagakiusu ja väga rasked olukorrad.
Kuid ma olen tõeliselt rõõmus selle üle,
et meil on Pakistanis üks võrratu koostööpartner,
kellega koostöö on olnud puhas rõõm.
Märtrite Hääle jaoks on Pakistan väga suur "objekt",
mis on toonud kaasa ka suuri väljakutseid.
Oleme kaasatud paljudesse asjadesse,
kuid kaks kõige olulisemat valdkonda on need,
et saada telliskivide valmistajate lapsed kooli.
Telliskivide valmistamine on kui orjatöö.
Ja ka lapsed on sageli neis telliskivitehastes tööl.
Nii on.
Pealegi on tegu väga madalapalgalise tööga,
mille suhtes pole mingit tulevikku.
Olles vaadanud me nimekirjad läbi, siis mul on hea meel tõdeda,
et saame hetkel aidata 1496 last - nende koolis käimist ja olemist.
Lapsed saavad sealt eluks kaasa hoopis teistsuguse pagasi.
Neil on võimalus õppida ja kogeda inimväärset elu.
Kogeda paremat lapsepõlve.
Paljud emad ja tüdrukud töötavad moslemite kodudes,
kus nendega tehakse asju, millest Sabih juba rääkis -
neid vägistatakse ja sunnitakse pöörduma islamiusku.
Nii on meil hetkel olemas kuus keskust,
kus neid õpetatakse õmblema.
Oleme ostnud neile õmblusmasinad- ja materjalid
ja nii õpetatakse neid riideid õmblema,
mille kaudu aidata teisi.
Seal on u 7000 abivajajat, keda saame aidata
ja see on tore.
Samas on paljudel neil emadel-tüdrukutel vajadus
saada osa piibliõpetusest.
Neile õpetatakse Jumala Sõna ja palvetamist
ja see on ka pajudele abiks.
Lisaks sellele antakse neile ka Piiblid.
Igaüks saab oma Piibli ja õmblusmasina.
Olen kuulnud neist mitmeid tunnistusi ja näinud neist ka videotunnistusi.
Nad on nii usinad ja virgad tüdrukud, kes õmblevad endale ise asju.
Tean vähemalt ühte neidu,
kes on saanud lausa välismaalt õmblustellimusi.
See on nii võrratu,
et nad ei pea minema mõnda moslemite koju orjatööle,
kus nad saavad 70 eurot või vähemgi veel palka,
töötades 8-10 tundi päevas.
Kui neil aga on oma õmblusmasin,
saavad naised õmmelda naiste- ja tüdrukute riideid
ja mehed meeste ja poiste riideid.
See on tüdrukute jaoks ülimalt oluline,
et kui nad abielluvad, võtavad nad oma õmblusmasina kaasa
ja saavad õmmelda, kus iganes.
Riided on miski, mida inimesed alati kannavad,
mistõttu tööd neil jagub.
Olen küsinud neilt, kuidas neil läheb ja neil kõigil on piisavalt tööd.
Tahaksin veel seda öelda, et lõpetades selle programmi
saavad nad endale emakeelse Piibli ja õmblusmasina.
Soome naised on valmistanud neile selleks puhuks õnnitluskaarte,
mis on küll väike, aga samas oluline asi,
et tunda, et nad on osa ülemaailmsest kristlaste osadusest.
See on igati märkimisväärne.
Tahaks siinkohal veel mainida oma vennapoega,
kes on insener.
Ta on rajanud ühe arvutikeskuse, kus ta õpetab neid arvutit tundma.
Neide siis, kes käivad keskkoolis.
Nad saavad endale ka oma arvuti ja on väga rahul sellega.
Need on need arengud, mida ka Märtrite Hääl toetab,
mis tagab neile tulevikus nii ameti kui turvatunde.
Just nii.
Eks möödunud aasta jooksul toimus ka palju katastroofe
ja seal on olnud mitmeid üleujutusi.
Lisaks veel koroona pandeemia,
mida on ühtpidi kasutatud ka tagakiusuks.
Inimestel on niigi raske, sest valitseb töötus
ja samas, kui su ID-kaardil on märgitud "kristlane",
ei jagata sulle ka hädaabi.
Abi saamiseks peaks hakkama moslemiks.
Nii oleme saanud üsna suure summa ulatuses
kiiresti reageerida ja aidata.
Tänud kõigile annetajatele,
tänu kellele oleme saanud aidata raskustesse sattunud inimesi.
Oleme saatnud sinna riisikotte ja muud toidukraami ning hädaabi.
Oleme aidanud ka ehitada üles teatud kodusid,
mille veetulvad on hävitanud.
Lisaksin siinkohal veel, et Pakistani abiorganisatsioonid
said rahvusvahelistelt abiorganisatsioonidelt abi,
mis oli mõeldud kõigile riigi kodanikele.
Ometi, kui kristlased lähevad toiduabi saama,
nõuab toidujagaja neilt,
et nad peavad esmalt lausuma mingeid Koraani ütlusi
ja alles siis saaks nad abi.
Kui aga kristlased keelduvad sellest ja tavaliselt nad keelduvad,
siis nad ei saa ka abi.
See on probleem,
millega Märtrite Häälgi on kokku puutunud.
Seda erit just koroona ajal.
Lisaks sellele saime hiljuti aidata
22 islamist kristlusesse pöördunud inimest,
kes kogevad ikka väga tõsist tagakiusu.
Neid on ähvardatud tappa ja nad on kogenud vägivalda.
Kui nad üles leitaks, nad tõesti tapetakski.
Nii oleme aidanud neil liikuda ühest kohast teise.
See on me töö ja tegevuse tuum.
Ühtlasi saime möödunud aastal
aidata kaasa ühe turvakodu ehitamisele.
Neile, kes on tõelistes raskustes
ja kes vajavad varjupaika, kuna koju minna enam ei saa.
Nad ei saa jääda isegi oma külla või linna,
sest kui nad leitaks üles, nad tapetaks.
Nii on ülemaailmsed turvakodud
muutunud suureks ja oluliseks abivahendiks me töös.
Pakistani turvakodust kuuleme vaid häid uudiseid.
Ehk siis me töö on hästi mitmekülgne,
või tahtsid sa veel midagi lisada?
No räägiksin ühe loo veel.
Kui Pakistani naabermaal Afganistanis tekkis olukord,
kus Taliban tuli uuesti võimule,
oli teada, et see maa langeb tõelisesse kaamosesse
ehk saabub süsimust öö.
Sealne olukord on selline,
et Talibanil on nimekiri sealsetest kristlastest
ja nii nad käivadki kodust kodusse, et neid leida
ja kui nad pole nõus koheselt islamiusku pöörduma,
kogevad nad piinamist ja kaotavad oma elu.
Nii oleme saanud aidata ka lugematul hulgal afgaani peresid.
Hetkel aitame Pakistanis 264 kristlaseks saanud afgaani peret,
jagades neile hädaabi.
Nad elavad väga ohtlikus piirkonnas, kus on väga ohtlik,
aga nad saavad hädaabi - ravimeid, toitu, tekke ja peavarju.
See on see, mida saame nende heaks teha
ja kõik toimib hästi tänu me heale koostööpartnerile.
Seegi on ülimalt oluline abipakett,
sest hetkel on talv ja seal piirkonnas on tõeliselt külm.
Nii et nad tõesti vajavad toitu, tekke ja katust pea kohale.
Seda oleme saanud neile pakkuda ja see on tõeline tänupõhjus.
Tahaksin siinkohal tutvustada veel paari Pakistani puudutavat raamatut.
Meil on müügil raamat "Revitty huntu" ("Rebitud loor"),
mis räägib Gulshan Esteri loost.
Tegu oli jalutu naisega,
kes kohtus imelisel moel Jeesuse Kristusega,
kes ta ka tervendas.
Nii jagabki ta siin raamatus oma imelisest kogemusest.
See raamat on tõeline klassika, mida on antud välja juba viis trükki
ja mis on levinud üle maailma.
Nii et tasub kindlasti lugeda,
leides inspiratsiooni endagi usuellu.
Raamat maksab 15 eurot + postikulu.
Lisaks sellele on meil kui jätk eelnevale raamatule
"Maksku, mis maksab".
Selle peategelane Ali Hussain on Estri vennapoeg,
kes jagab oma dramaatilise loo usklikuks saamisest
ning sellest, milline võitlus see oli ja millised olid selle tagajärjed.
See raamat maksab 20 eurot.
Kaks raamatut kokku 35 eurot + postikulu.
Need on tellitavad me netipoest: www.marttyyrienaani.fi/kauppa/
Sealt samast on tellitav ka me tasuta "Märtrite hääle" ajakiri.
See ilmub kuus korda aastas
ja vahepealsetel kuudel ilmub uudiskiri.
See annab väga põhjaliku ülevaate sellest,
mis toimub kristlastega üle maailma,
mistõttu soovitan soojalt tellida.
Aitäh Sabih Ul Masih ja Hannu Lahtinen,
et olite kaasas selles huvitavas saates.
Kanname jätkuvalt Pakistani ja sealseid kristlasi oma südames.
Ja palugem Pakistani kristlaste eest. - Just nii, palugem nende eest.
Aitäh teile!
Tõlge: Anne-Ly Raukas